Keflavík leiðir 1 : 0 í einvíginu gegn Snæfelli Það var dæmalaus spenna og dramatík í fyrsta leik úrslitaeinvígis Iceland Express deildarinnar á milli Keflavíkur og Snæfells , en leikurinn fór fram í gær í Keflavík . Troðfullt var út úr dyrum í Sláturhúsinu í Keflavík og þessi lið að berjast í úrslitum í þriðja sinn á fimm árum en síðast voru það árin 2004 og 2005 . Kraftur var í liðunum og morgunljóst í hvað stefndi . Leikinn var góður körfubolti og fengu áhorfendur mikið fyrir peninginn . Þrátt fyrir að hafa leitt leikinn í upphafi og aftur síðar urðu Snæfellingar að játa sig sigraða í blálokin 81 : 79 og var í raun tilviljun hvort liðið færi með sigurinn heim í farteskinu . Næsti leikur einvígisins verður í Hólminum annað kvöld , mánudag og morgunljóst að þar verður ekki tomma gefin eftir .